ปีนี้หุ้นเล็กเละ...หุ้นใหญ่ดี...จริงหรือ?? - FINNOMENA
ปีนี้เป็นปีที่ดัชนีหุ้นถือว่าอยู่ในโซนที่สูงน่ะครับ 1700 จุด ตามที่นักลงทุนใฝ่หากัน... แต่ทำไม...พอร์ทลงทุนนักลงทุนหลายๆคนถึงลงหนักกว่าดัชนี?? หรือจะสรุปว่า ปีนี้หุ้นเล็กเละ...หุ้นใหญ่ดี...จริงหรือ?? มาติดตามกันครับ
14 ธ.ค. 2560

SET50 Index vs MAI Index
..SET50 Index –> เส้นสีเขียว
..MAI Index –> เส้นสีแดง
ปีนี้เป็นปีที่ดัชนีหุ้นถือว่าอยู่ในโซนที่สูงน่ะครับ 1700 จุด ตามที่นักลงทุนใฝ่หากัน…
แต่ทำไม…พอร์ทลงทุนนักลงทุนหลายๆคนถึงลงหนักกว่าดัชนี??
น่าจะเป็นเพราะนักลงทุนหลายๆท่าน ไปลงทุนในหุ้นที่อยู่ในดัชนี MAI ครับ…
ลองดูภาพรวมของสองกลุ่มดัชนีเทียบกันตั้งแต่ปี 2016 น่ะครับ
จะเห็นว่าหุ้นใน SET50 และ MAI ต่างก็วิ่งในลักษณะที่ขึ้นและลงพร้อมๆกัน..
จนกระทั่ง…ตั้งแต่เดือน พ.ย.2559 ถึง ก.พ.2560
ดัชนี MAI ดีดแรงแซง SET50 Index หรือพูดง่ายๆคือช่วงนั้นเป็นช่วงที่ หุ้นตัวเล็ก หุ้นซิ่ง จะให้ผลตอบแทนดีกว่าหุ้นตัวใหญ่ๆนั่นเอง (ไม่ได้หมายความทุกตัวน่ะครับ อันนี้มองในแง่ของดัชนีรวม)
จากนั้น…ความโหดร้ายก็เกิดขึ้นกับหุ้นกลุ่ม MAI Index
ตั้งแต่เดือน ก.พ.2560 ถึง ปัจจุบัน ( ธ.ค.2560)
หุ้นในกลุ่ม MAI หรือหุ้นเล็กแทบจะทั้งหมด ต่างก็ค่อยๆเจอแรงขายจนทำให้ดัชน MAI ลดลงมาเกือบ 20% จากจุดสูงสุด
สวนทางกับดัชนี SET50 ที่ค่อยๆทะยานขึ้นมาเกือบ 13% ณ เวลาเดียวกัน
..จากตรงนี้ เราคงต้องหาสาเหตุกันต่อแล้วว่า..
ทำไมหุ้นที่อยู่ในดัชนี MAI ถึงลงซะเป็นส่วนใหญ่
อาจจะด้วยผลประกอบการที่แย่ลง?
อาจจะด้วยความคาดหวังต่อผลประกอบการในอนาคตที่แย่ลง?
หรือจะด้วยอะไรก็แล้วแต่…
เราก็คงได้บทสรุปสั้นๆว่า…
…สิ่งที่สำคัญที่สุด ไม่ใช่การขึ้นของดัชนีภาพรวม (ไม่ว่าจะ SET หรือ MAI)
…แต่เป็นการเลือกหุ้นที่มีแนวโน้มผลประกอบการที่ดีต่างหากที่สำคัญที่สุด…
อย่าปล่อยให้ดัชนีหลอกตา จนลืมดูแลหุ้นในพอร์ทลงทุนของเราน่ะครับ
-Wizard Kid-
แท็ก:
แชร์บทความ:
ผู้เขียน
Wizard Kid
พีร์ บุญชนะวิวัฒน์ (Wizard Kid) อดีตโบรกเกอร์หนุ่มผู้ผันตัวมาเป็น Prop. Trade ด้านอนุพันธ์และหุ้นให้กับบริษัทหลักทรัพย์สองแห่งในอดีต ปัจจุบันลาออกมาเป็นเทรดเดอร์อาชีพเต็มตัว รวมถึงวิทยากรรับเชิญให้กับตลาดหลักทรัพย์แห่งประเทศไทย บริษัทหลักทรัพย์ รวมถึงองค์กรต่างๆ และเป็นเจ้าของแฟนเพจสุดเฟี้ยวในชื่อ "Wizard Kid"